
	1.
	Noteikumu konsolidētā versija
6. Ja pašvaldība ir elektroenerģijas energokopienas biedrs, pašvaldībai ir pienākums vismaz 10 % no kalendāra gadā tās valdījumā vai īpašumā esošajos elektroenerģijas kopīgošanas objektos saražotās elektroenerģijas novirzīt sociāli mazaizsargāto personu grupām.
	Priekšlikums
AS "Sadales tīkls" (ST) ir izskatījusi sagatavoto noteikumu projektu un izsaka šādu priekšlikumu. ST aicina pārskatīt noteikumu 6. un 69.pukta redakcijas.  ST ieskatā  praksē tehniski var nebūt iespējams īstenot noteikumu 6. un 69.punkta nosacījumu izpildi. Noteikumu 6.punktā noteikto prasību nav iespējams īstenot tajos gadījumos, ja energokopienā esošo sociāli mazaizsargāto personu grupu patēriņš ir mazāks nekā noteiktie 10% no kopējās pašvaldības objektos sistēmā nodotās elektroenerģijas. Patērēto apjomu ietekmē vienīgi pašas mazaizsargātās personas, nevis pašvaldība. Vēl jo vairāk nav izprotams, kā būtu izpildāma 69.punktā noteiktā prasība, lai novērstu konstatētu neatbilstību – nav iespējams izmainīt patērētās un saražotās elektroenerģijas fiksētos rādījumus. Lai izpildītu šo noteikumu prasību, uz katrām pašvaldības ražojošajā objektā saražotājām un sistēmā nodotajām 100 kWh, pretī ir jābūt vismaz 10 kWh patēriņam. Pašvaldība proporcionālo attiecību var ietekmēt vienīgi ar uzstādīto ražošanas jaudu (ražot mazāk). Būtisks apsvērums elektroenerģijas kopīgošanas kontekstā ir tas, ka elektroenerģijas kopīgošana nozīmē to, ka kWh kopienas biedru objektos jāpatērē tajā pašā tirdzniecības intervālā (15 minūšu intervālā), kad tās ir saražotas (precīzāk – nodotas elektroenerģijas sistēmā). Līdz ar to tas vēl vairāk apgrūtina 6. un 69.punktā noteiktā nosacījuma izpildi.  ST ierosina 6. un 69.punkta redakcijas, izteikt tādā veidā, ka elektroenerģijas kopīgošanas līgumos būtu jābūt paredzētam, ka vismaz 10% no pašvaldību objektos katrā tirdzniecības intervālā saražotās elektroenerģijas tiek attiecināti uz maznodrošināto personu objektiem, bet, ja maznodrošināto personu objektos tirdzniecības intervālā faktiskais patēriņš ir mazāks par šiem 10% attiecībā pret saražoto apjomu pašvaldības objektos, tad uz mazaizsargāto personu grupām tiek attiecināta elektroenerģija visā patēriņa apjomā. Tātad kontrole pirmkārt varētu tikt veikta uz kopīgošanas līgumu satura pārbaudi un sekundāri uz to – vai mazaizsargātie ir saņēmusī visu kas pienākas (ne obligāti 10%, kā to paredz esošā noteikumu redakcija). 

